जम्मू च उन्दी अर्थी कन्ने बड़ी भारी गिनती च शैह्रदार शामल होए। उन्दे बलिदान पर पूरे उत्तरी भारत च थाह्रें-थाह्रें शोक-सभां होइयां। सबनें कशा बड्डी मातमी सभा ल्हौर च होई, जेह्दे च केईं अखिल भारती धार्मक संगठनें दे प्रतिनिधियें हिस्सा लैता। इस श्रद्धांजली सभा दी प्रधानता उस बेल्ले दे प्रसिद्ध, राजा नरेन्द्रनाथ होरें कीती ते ओह्दे च मन्ने-परमन्ने दे केईं हिन्दु नेता शामल होए।